nibzard/narodne-novine-full-text-markdown huggingface dataset:
### NN 14/2023 (8.2.2023.), Odluka o usklađenju sredstava jamstvenog pologa za 2023. godinu

Hrvatska agencija za nadzor financijskih usluga

273

Na temelju odredbi članka 15. stavka 1. točke 1. i članka 8. stavka 1. Zakona o Hrvatskoj agenciji za nadzor financijskih usluga (»Narodne novine« br. 140/05 i 12/12) te primjenom odredbe članka 112. stavka 2. Zakona o obveznim mirovinskim fondovima (»Narodne novine« br. 19/14, 93/15, 64/18, 115/18 i 58/20), Hrvatska agencija za nadzor financijskih usluga na sjednici Upravnog vijeća održanoj 3. veljače 2023. donijela je

ODLUKU

O USKLAĐENJU SREDSTAVA JAMSTVENOG POLOGA ZA 2023. GODINU

Članak 1.

(1) Mirovinsko društvo dužno je za svakih deset tisuća članova iznad pedeset tisuća članova svih kategorija obveznih mirovinskih fondova kojima upravlja održavati jamstveni polog najmanje u vrijednosti osnovice koju čini iznos od 132.722,81 eura odnosno milijun kuna usklađen prema indeksu potrošačkih cijena, na temelju podataka Državnog zavoda za statistiku, pri čemu je baza za izračun 2002. godina.

(2) Državni zavod za statistiku je objavio kako su cijene dobara i usluga za osobnu potrošnju u prosincu 2022. godine, u odnosu na prosinac 2021. godine, više za 13, 1% odnosno da indeks potrošačkih cijena za 2022. godinu iznosi 113,1.

(3) Osnovica iz stavka 1. ovoga članka za 2023. godinu iznosi 220.821,08 eura (1.663.776,42 kuna).

(4) Usklađenje sredstava jamstvenog pologa prema utvrđenoj osnovici za 2023. godinu iz stavka 3. ovoga članka, mirovinsko društvo dužno je izvršiti u roku 15 dana od dana stupanja na snagu ove Odluke.

(5) Mirovinsko društvo dužno je Hrvatskoj agenciji za nadzor financijskih usluga dostaviti dokaze o stanju jamstvenog pologa i usklađenju izvršenom u skladu s ovom Odlukom.

Članak 2.

Ova Odluka stupa na snagu prvoga dana od dana objave u »Narodnim novinama«.

Klasa: 011-01/23-03/03
 Ubroj: 326-01-40-41-23-1
 Zagreb, 3. veljače 2023.

Predsjednik Upravnog vijeća
 dr. sc. Ante Žigman, v. r.
### NN 14/2023 (8.2.2023.), Pravilnik o izmjeni Pravilnika o dentalnoj zdravstvenoj zaštiti iz obveznog zdravstvenog osiguranja

Hrvatski zavod za zdravstveno osiguranje

267

Na osnovi članka 24. stavka 3. i članka 25. Zakona o obveznom zdravstvenom osiguranju (»Narodne novine«, broj 80/13., 137/13. i 98/19.) i članka 26. točke 6. Statuta Hrvatskog zavoda za zdravstveno osiguranje (»Narodne novine«, broj 18/09., 33/10., 8/11., 18/13., 1/14., 83/15. i 108/21.) Upravno vijeće Hrvatskog zavoda za zdravstveno osiguranje na 68. sjednici održanoj 30. siječnja 2023. godine, donijelo je

PRAVILNIK

O IZMJENI PRAVILNIKA O DENTALNOJ ZDRAVSTVENOJ ZAŠTITI IZ OBVEZNOG ZDRAVSTVENOG OSIGURANJA

Članak 1.

U Pravilniku o dentalnoj zdravstvenoj zaštiti iz obveznog zdravstvenog osiguranja (»Narodne novine«, broj 146/13., 160/13., 34/14., 66/14., 62/15., 129/17., 22/20. i 150/22.) tiskanica potvrde o dentalnim pomagalima/napravama iz članka 8. stavka 2. mijenja se, tiskana je uz ovaj Pravilnik i čini njegov sastavni dio.

Članak 2.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 025-04/23-01/15

Urbroj: 338-01-01-23-01

Zagreb, 30. siječnja 2023.

Predsjednik
 Upravnog vijeća Hrvatskog zavoda
 za zdravstveno osiguranje
 prof. dr. sc. Drago Prgomet, dr. med. spec., v. r.

![](/files/_web/sluzbeni-dio/2023/132577/images/4797.jpg)

![](/files/_web/sluzbeni-dio/2023/132577/images/4789.jpg)
### NN 14/2023 (8.2.2023.), Ispravak Odluke o izmjenama Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja

HRVATSKI ZAVOD ZA ZDRAVSTVENO OSIGURANJE

277

Nakon usporedbe s izvornim tekstom utvrđena je pogreška u Odluci o izmjenama Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja koja je objavljena u »Narodnim novinama« broj 156 od 30. prosinca 2022. godine te se daje

ISPRAVAK ODLUKE

O IZMJENAMA ODLUKE O OSNOVAMA ZA SKLAPANJE UGOVORA O PROVOĐENJU ZDRAVSTVENE ZAŠTITE IZ OBVEZNOG ZDRAVSTVENOG OSIGURANJA

U Odluci o izmjenama Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja (»Narodne novine«, broj 156/22.) u članku 89. u Tablici iz stavka 3. podaci pod rednim brojem 5. u stupcu 5 »Opis« ispravljaju se i glase:

»

|  |  |  |  |  |  |
| --- | --- | --- | --- | --- | --- |
| 5. | LAB05 | Omjer albumin/kreatinin\* | Laboratorijska dijagnostika | Zaračunava se samo za bolesnike koji boluju od šećerne bolesti (MKB šifre Dg. od E10 do E14 i Dg. O24), kod pretilih osoba (MKB šifra Dg, E66), kronične bubrežne bolesti (MKB šifre Dg. od N18-N19), arterijske hipertenzije i hipertenzivnih bolesti (MKB šifre Dg. od I10 do I19), ishemijske bolesti (MKB šifre Dg. od I20 do I29 i I70), kod bolesnika s presađenim bubregom (MKB šifra Dg. Z 94.0), kod pušača (MKB šifra Dg. Z72.0) | 6,01 |

«.

Klasa: 025-04/23-01/37

Urbroj: 338-01-01-23-01

Zagreb, 30. siječnja 2023.

Predsjednik
 Upravnog vijeća Hrvatskog zavoda
 za zdravstveno osiguranje
 prof. dr. sc. Drago Prgomet, dr. med. spec., v. r.
### NN 14/2023 (8.2.2023.), Odluka o izmjenama i dopunama Odluke o utvrđivanju Popisa posebno skupih lijekova

HRVATSKI ZAVOD ZA ZDRAVSTVENO OSIGURANJE

270

Na osnovi članka 26. točke 22. Statuta Hrvatskog zavoda za zdravstveno osiguranje (»Narodne novine«, broj 18/09., 33/10., 8/11., 18/13., 1/14., 83/15. i 108/21.) i članka 102. stavka 1. podstavka 4. Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja (»Narodne novine«, broj 56/17., 73/17. – ispravak, 30/18., 35/18. – ispravak, 119/18., 32/19., 62/19., 94/19., 104/19., 22/20., 84/20., 123/20., 147/20., 12/21., 45/21., 62/21., 144/21., 10/22., 63/22., 68/22. – ispravak, 78/22., 115/22, 133/22, 156/22. i 7/23. – ispravak) Upravno vijeće Hrvatskog zavoda za zdravstveno osiguranje na 68. sjednici održanoj 30. siječnja 2023. godine donijelo je

ODLUKU

O IZMJENAMA I DOPUNAMA ODLUKE O UTVRĐIVANJU POPISA POSEBNO SKUPIH LIJEKOVA

Članak 1.

U Odluci o utvrđivanju Popisa posebno skupih lijekova (»Narodne novine«, broj 6/22., 16/22., 39/22., 65/22., 68/22., 77/22., 90/22., 112/22., 132/22. i 143/22.) u Popisu iz članka 1. stavka 3. dodaju se nove šifre anatomsko-terapijsko-kemijske (ATK) klasifikacije lijekova Svjetske zdravstvene organizacije, sa sljedećim podacima:

»

|  |  |  |  |
| --- | --- | --- | --- |
| Šifra ATK | Nezaštićeno ime lijeka | Zaštićeno ime lijeka | Oblik, jačina i pakiranje lijeka |
| R07AX02 169 | ivakaftor | Kalydeco | film. obl. tbl., 28x75 mg |
| R07AX32 169 | ivakaftor + tezakaftor + eleksakaftor | Kaftrio | film. obl. tbl., 56 x (37,5 mg+ 25 mg+ 50 mg) |

«.

Brišu se šifre anatomsko-terapijsko-kemijske (ATK) klasifikacije lijekova Svjetske zdravstvene organizacije, sa sljedećim podacima:

»

|  |  |  |  |
| --- | --- | --- | --- |
| Šifra ATK | Nezaštićeno ime lijeka | Zaštićeno ime lijeka | Oblik, jačina i pakiranje lijeka |
| B02BD02 095 | rekombinantni čimbenik VIII (oktokog alfa) | Kovaltry | praš. i otap. za otop. za inj., boč. stakl. 1x500 i.j. |
| B02BD02 096 | rekombinantni čimbenik VIII (oktokog alfa) | Kovaltry | praš. i otap. za otop. za inj., boč. stakl. 1x1000 i.j. |
| B02BD02 097 | rekombinantni čimbenik VIII (oktokog alfa) | Kovaltry | praš. i otap. za otop. za inj., boč. stakl. 1x2000 i.j. |

«.

Članak 2.

Ova Odluka stupa na snagu petnaestoga dana od dana objave u »Narodnim novinama«.

Klasa: 025-04/23-01/10

Urbroj: 338-01-01-23-01

Zagreb, 30. siječnja 2023.

Predsjednik
 Upravnog vijeća Hrvatskog zavoda
 za zdravstveno osiguranje
 prof. dr. sc. Drago Prgomet, dr. med. spec., v. r.
### NN 14/2023 (8.2.2023.), Rješenje o razrješenju i imenovanju zamjenice predstavnika Vlade Republike Hrvatske u Nacionalnom vijeću za umirovljenike i starije osobe

VLADA REPUBLIKE HRVATSKE

256

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 4. stavka 3. Sporazuma o osnivanju Nacionalnog vijeća za umirovljenike i starije osobe, od 21. rujna 2020., Vlada Republike Hrvatske je na sjednici održanoj 2. veljače 2023. donijela

RJEŠENJE

O RAZRJEŠENJU I IMENOVANJU ZAMJENICE PREDSTAVNIKA VLADE REPUBLIKE HRVATSKE U NACIONALNOM VIJEĆU ZA UMIROVLJENIKE I STARIJE OSOBE

1. Razrješuje se DRAGICA RADOJČEVIĆ dužnosti zamjenice predstavnice Vlade Republike Hrvatske u Nacionalnom vijeću za umirovljenike i starije osobe, na koju je imenovana na prijedlog ministra nadležnog za financije.

2. Imenuje se JASNA PREPELJANIĆ zamjenicom predstavnice Vlade Republike Hrvatske u Nacionalno vijeće za umirovljenike i starije osobe, na prijedlog ministra nadležnog za financije.

Klasa: 080-02/23-02/24
 Urbroj: 50301-15/07-23-02
 Zagreb, 2. veljače 2023.

Predsjednik
 mr. sc. Andrej Plenković, v. r.
### NN 14/2023 (8.2.2023.), Rješenje o razrješenju člana i zamjenice člana i imenovanju članice i zamjenika članice Savjeta za mlade

VLADA REPUBLIKE HRVATSKE

257

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i točke V. stavka 1. Odluke o osnivanju Savjeta za mlade (»Narodne novine«, broj 26/21.), Vlada Republike Hrvatske je na sjednici održanoj 2. veljače 2023. donijela

RJEŠENJE

O RAZRJEŠENJU ČLANA I ZAMJENICE ČLANA I IMENOVANJU ČLANICE I ZAMJENIKA ČLANICE SAVJETA ZA MLADE

1. Razrješuje se FILIP BAŠICA dužnosti člana Savjeta za mlade, na koju je imenovan kao predstavnik Nacionalnog vijeća učenika Republike Hrvatske.

Razrješuje se MIŠA OVČAR dužnosti zamjenice člana Savjeta za mlade, na koju je imenovana kao predstavnica Nacionalnog vijeća učenika Republike Hrvatske.

2. Imenuje se ANJA VEG članicom Savjeta za mlade kao predstavnica Nacionalnog vijeća učenika Republike Hrvatske.

Imenuje se GABRIJEL GREDIČEK zamjenikom članice Savjeta za mlade kao predstavnik Nacionalnog vijeća učenika Republike Hrvatske.

Klasa: 080-02/23-02/22
 Urbroj: 50301-15/07-23-02
 Zagreb, 2. veljače 2023.

Predsjednik
 mr. sc. Andrej Plenković, v. r.
### NN 14/2023 (8.2.2023.), Rješenje o razrješenju i imenovanju člana Upravnog odbora Hrvatske agencije za malo gospodarstvo, inovacije i investicije

Vlada Republike Hrvatske

255

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 17. stavka 2. Zakona o poticanju razvoja malog gospodarstva (»Narodne novine«, br. 29/02., 63/07., 53/12., 56/13. i 121/16.), Vlada Republike Hrvatske je na sjednici održanoj 2. veljače 2023. donijela

RJEŠENJE

O RAZRJEŠENJU I IMENOVANJU ČLANA UPRAVNOG ODBORA HRVATSKE AGENCIJE ZA MALO GOSPODARSTVO, INOVACIJE I INVESTICIJE

1. Razrješuje se DRAGUTIN RANOGAJEC dužnosti člana Upravnog odbora Hrvatske agencije za malo gospodarstvo, inovacije i investicije, na koju je imenovan kao predsjednik Hrvatske obrtničke komore.

2. Imenuje se DALIBOR KRATOHVIL članom Upravnog odbora Hrvatske agencije za malo gospodarstvo, inovacije i investicije, kao predsjednik Hrvatske obrtničke komore.

Klasa: 080-02/23-02/23
 Urbroj: 50301-15/07-23-02
 Zagreb, 2. veljače 2023.

Predsjednik
 mr. sc. Andrej Plenković, v. r.
### NN 14/2023 (8.2.2023.), Ispravak Odluke o katastarskoj izmjeri na području Grada Gline za katastarsku općinu Topusko i dio katastarske općine Hrvatsko selo

DRŽAVNA GEODETSKA UPRAVA

276

Nakon izvršenog uspoređivanja utvrđena je pogreška u Odluci o katastarskoj izmjeri objavljenoj u »Narodnim novinama« broj 7. od 18. siječnja 2023., te se daje

ISPRAVAK ODLUKE

O KATASTARSKOJ IZMJERI NA PODRUČJU GRADA GLINE ZA KATASTARSKU OPĆINU TOPUSKO I DIO KATASTARSKE OPĆINE HRVATSKO SELO

U naslovu umjesto »Odluke o katastarskoj izmjeri na području Grada Gline za katastarsku općinu Topusko i dio katastarske općine Hrvatsko selo« treba stajati »ODLUKA O KATASTARSKOJ IZMJERI NA PODRUČJU OPĆINE TOPUSKO ZA KATASTARSKU OPĆINU TOPUSKO I DIO KATASTARSKE OPĆINE HRVATSKO SELO«.

U točki I. »Na području Grada Gline za katastarsku općinu Topusko i dio katastarske općine Hrvatsko selo …« treba pisati »Na području Općine Topusko za katastarsku općinu Topusko i dio katastarske općine Hrvatsko selo …«.

U točki VI. »Državna geodetska uprava, Područni ured za katastar Sisak, Odjel za katastar nekretnina Glina i …« treba pisati »Državna geodetska uprava, Područni ured za katastar Sisak, Odjel za katastar nekretnina Glina, Ispostava za katastar nekretnina Topusko i …«.

Klasa: 931-04/23-04/31

Urbroj: 541-04/2-23-5

Zagreb, 19. siječnja 2023.

Glavni ravnatelj
 Antonio Šustić, dipl. ing. geod., v. r.
### NN 14/2023 (8.2.2023.), Odluka o stavljanju u službenu uporabu katastarskog operata katastra nekretnina za katastarsku općinu Zakorenje

Državna geodetska uprava

260

Na temelju članka 56. stavka 2. Zakona o državnoj izmjeri i katastru nekretnina (»Narodne novine«, br. 112/18 i 39/22), glavni ravnatelj Državne geodetske uprave donosi

ODLUKU

O STAVLJANJU U SLUŽBENU UPORABU KATASTARSKOG OPERATA KATASTRA NEKRETNINA ZA KATASTARSKU OPĆINU ZAKORENJE

I.

Na temelju podataka elaborata katastarske izmjere, podataka prikupljenih tijekom izlaganja na javni uvid elaborata katastarske izmjere i podataka preuzetih iz obnovljene zemljišne knjige, izrađen je katastarski operat katastra nekretnina za katastarsku općinu Zakorenje (MB 328073), a koji se sastoji od:

– katastarskog plana u digitalnom obliku

– elaborata geodetske osnove

– digitalnog ortofotoplana i digitalnog modela terena

– pregledne skice podjele na detaljne listove katastarskog plana u mjerilu 1:10500

– pregledne katastarske karte u analognom obliku M 1:5000 (3 komada)

– detaljnih listova katastarskog plana u mjerilu 1:1000 (46 listova)

– skica izmjere mjerila 1:1000 (46 komada)

– dopunskih skica izmjere mjerila 1:500 (68 komada)

– popisa katastarskih čestica u rasponu od broja 1 do 1542 (ukupno 1564 k. č.)

– popisa osoba upisanih u posjedovne listove i

– posjedovnih listova u rasponu od broja 1 do 1570 (ukupno 1564 PL-ova).

II.

Katastarski operat katastra nekretnina za katastarsku općinu Zakorenje (MB 328073), stavlja se u službenu uporabu 31. siječnja 2023. godine.

III.

Od dana stavljanja u službenu uporabu katastarskog operata katastra nekretnina za katastarsku općinu Zakorenje (MB 328073) svi novi upisi na području na kojem je provedena katastarska izmjera provodit će se u katastarskom operatu katastra nekretnina za katastarsku općinu Zakorenje (MB 328073).

IV.

Katastarski operat katastra nekretnina za katastarsku općinu Zakorenje (MB 328073) mora se održavati u trajnoj suglasnosti s obnovljenom zemljišnom knjigom za katastarsku općinu Zakorenje.

V.

Ova Odluka stupa na snagu danom donošenja i objavit će se u »Narodnim novinama«.

Klasa: 932-05/23-03/1
 Urbroj: 541-04-01-02/1-23-5
     Zagreb, 31. siječnja 2023.

Glavni ravnatelj
 Antonio Šustić, dipl. ing. geod., v. r.
### NN 14/2023 (8.2.2023.), Odluka o lokalnim porezima Općine Lovinac

Općina Lovinac

274

Na temelju članka 35. Zakona o lokalnoj i područnoj (regionalnoj) samoupravi (»Narodne novine« broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20), članka 20. i članka 42. Zakona o lokalnim porezima (»Narodne novine« broj 115/16, 101/17, 114/22) i članka 28. Statuta Općine Lovinac (»Glasnik Općine Lovinac br. 2/21), Općinsko vijeće Općine Lovinac na 12. sjednici održanoj 29. studenog 2022 godine donosi

ODLUKU

O LOKALNIM POREZIMA OPĆINE LOVINAC

I. OPĆA ODREDBA

Članak 1.

Ovom Odlukom o lokalnim porezima utvrđuju se:

– vrste lokalnih poreza Općine Lovinac,

– visina stope prireza porezu na dohodak,

– visina stope poreza na potrošnju,

– visina poreza na kuće za odmor.

II. VRSTE POREZA

Članak 2.

Općini Lovinac pripadaju sljedeći porezi:

– prirez porezu na dohodak

– porez na potrošnju

– porez na kuće za odmor.

Prirez porezu na dohodak

Članak 3.

Prirez porezu na dohodak plaća se po stopi od 8 %.

Porez na potrošnju

Članak 4.

Porez na potrošnju plaća se po stopi od 3 %.

Porez na kuće za odmor

Članak 5.

Porez na kuće za odmor plaća se u iznosu od 1,99 eura po četvornom metru korisne površine.

III. PRIJENOS OVLASTI I NADLEŽNA POREZNA TIJELA

Članak 6.

Općina Lovinac poslove utvrđivanja, evidentiranja, nadzora, naplate i ovrhe radi naplate lokalnih poreza propisanih ovom odlukom, u cijelosti prenosi na Poreznu upravu, Ministarstvo financija.

IV. PRIJELAZNE I ZAVRŠNE ODREDBE

Članak 7.

Stupanjem na snagu ove Odluke prestaje važiti Odluka o općinskim porezima Općine Lovinac klasa: 400-08/17-01/37, urbroj: 2125/10-17-01 od 18. prosinca 2017. godine, »Glasnik« Općine Lovinac 19/17.

Ova Odluka objavit će se u »Glasniku« Općine Lovinac te »Narodnim novinama«, a stupa na snagu 1. siječnja 2023. godine.

Klasa: 410-01/22-01/04

Urbroj: 2125-10-02-22-01

Lovinac, 29. studenoga 2022.

Predsjednik
 Josip Vrkljan, v. r.
### NN 15/2023 (10.2.2023.), Odluka o izmjeni i dopuni Odluke o naknadi za razvoj na području pružanja vodnih usluga Vodovoda i kanalizacije d.o.o., Split

Vodovod i kanalizacija d.o.o. Split

285

Na temelju članka 52. Zakona o financiranju vodnog gospodarstva, (»Narodne novine« br. 153/09, 90/11, 56/13, 154/14, 119/15, 120/16, 127/17 i 66/19) i članka 23. Zakona o vodnim uslugama (»Narodne novine« br. 66/19), Skupština trgovačkog društva Vodovoda i kanalizacije, d.o.o. Hercegovačka 8., Split, na 124. sjednici održanoj 9. siječnja 2023. godine donijela je

ODLUKU

O IZMJENI I DOPUNI ODLUKE O NAKNADI ZA RAZVOJ NA PODRUČJU PRUŽANJA VODNIH USLUGA VODOVODA I
 KANALIZACIJE, d.o.o., SPLIT

Članak 1.

U Odluci i naknadi za razvoj na području pružanja vodnih usluga Vodovoda i kanalizacije d.o.o., Split (»Narodne novine« br. 73/2022) članak 3. mijenja se i glasi:

Naknada za razvoj uvodi se s dvije sastavnice, i to kao:

– zajednički dio naknade koji se prikuplja na cijelom području pružanja vodnih usluga a prihodi od nje koriste se za dijelove sustava javne vodoopskrbe i/ili sustava javne odvodnje koji služe korisnicima vodnih usluga na cijelom području pružanja vodnih usluga ili njegovu pretežitom dijelu ili se koriste za dijelove sustava koji služe isključivo korisnicima vodnih usluga na području određene jedinice lokalne samouprave, ako se s njezina područja ne mogu osigurati dostatni prihodi za te namjene;

– posebni dio naknade koji se prikuplja na području jedinice lokalne samouprave, a prihodi od nje koriste se za dijelove sustava javne vodoopskrbe i/ili sustava javne odvodnje koji služe isključivo korisnicima vodnih usluga na području te jedinice lokalne samouprave.

Naknada za razvoj uvodi se u visinama izraženim u eurima po kubičnom metru (€/m3), kako slijedi:

|  |  |  |  |  |
| --- | --- | --- | --- | --- |
| Red. br. | Jedinica lokalne samouprave | Naknada za razvoj | | |
| zajednički dio | posebni dio | Ukupno naknada za razvoj |
| (1) | (2) | (3) | (4) | (5) = (3) + (4) |
| 1. | SPLIT | 0,28 | 0,05 | 0,33 |
| 2. | SOLIN | 0,35 | 0,09 | 0,43 |
| 3. | TROGIR | 0,54 | 0,05 | 0,60 |
| 4. | KAŠTELA | 0,61 | 0,05 | 0,66 |
| 5. | SEGET | 0,48 | 0,05 | 0,53 |
| 6. | OKRUG | 0,48 | 0,05 | 0,53 |
| 7. | KLIS | 0,48 | 0,33 | 0,81 |
| 8. | DUGOPOLJE | 0,35 | 0,05 | 0,40 |
| 9. | PODSTRANA | 0,35 | 0,12 | 0,46 |
| 10. | MUĆ | 0,01 | 0,25 | 0,27 |
| 11. | LEĆEVICA | 0,01 | 0,25 | 0,27 |
| 12. | MARINA | 0,01 | 0,27 | 0,28 |
| 13. | ŠOLTA | 0,01 | 0,30 | 0,31 |

Članak 2.

Članak 7. stavak 1 mijenja se i glasi:

Sredstva naknade za razvoj koriste se za provedbu Plana gradnje komunalnih vodnih građevina za 2023. godinu, koji se objavljuje na internetskoj stranici Vodovoda i kanalizacije, d.o.o.

Članak 3.

Ova Odluka stupa na snagu osmoga dana od dana objave u »Narodnim novinama«.

Split, 9. siječnja 2023.

Predsjednik Skupštine društva
 Vodovod i kanalizacija d.o.o., Split po opun.
 Antonio Kuzmanić, v. r.
### NN 15/2023 (10.2.2023.), Pravilnik o izmjenama Pravilnika o paušalnom oporezivanju samostalnih djelatnosti

Ministarstvo financija

282

Na temelju članka 93. Zakona o porezu na dohodak (»Narodne novine«, br. 115/16, 106/18, 121/19, 32/20, 138/20 i 151/22) ministar financija donosi

PRAVILNIK

O IZMJENAMA PRAVILNIKA
 O PAUŠALNOM OPOREZIVANJU
 SAMOSTALNIH DJELATNOSTI

Članak 1.

U Pravilniku o paušalnom oporezivanju samostalnih djelatnosti (»Narodne novine«, br. 1/20, 1/21 i 156/22) u članku 3. stavku 1. točki 5. riječi: »39.816,85 eura« zamjenjuju se riječima: »39.816,84 eura«.

Članak 2.

Obrazac PO-SD mijenja se i sastavni je dio ovoga Pravilnika te se primjenjuje za 2023. godinu i nadalje.

Članak 3.

Ovaj Pravilnik objavljuje se u »Narodnim novinama« i stupa na snagu dan nakon objave.

Klasa: 011-01/22-02/21

Urbroj: 513-07-21-01-23-6

Zagreb, 26. siječnja 2023.

Ministar financija
 dr. sc. Marko Primorac, v. r.

![](/files/_web/sluzbeni-dio/2023/132579/images/4367.jpg)

![](/files/_web/sluzbeni-dio/2023/132579/images/4359.jpg)
### NN 15/2023 (10.2.2023.), Zaključak o podržavanju donošenja mjera pomoći za Sisačko-moslavačku županiju iz nadležnosti Hrvatskog zavoda za zapošljavanje

Vlada Republike Hrvatske

278

Na temelju članka 1. i članka 31. stavka 3. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), a u vezi s člankom 36. Zakona o tržištu rada (»Narodne novine«, br. 118/18., 32/20. i 18/22.), Vlada Republike Hrvatske je na sjednici održanoj 8. veljače 2023. donijela

ZAKLJUČAK

1. Vlada Republike Hrvatske podržava donošenje mjera pomoći za Sisačko-moslavačku županiju iz nadležnosti Hrvatskog zavoda za zapošljavanje.

2. Mjere pomoći dodjeljuju se u okviru mjera aktivne politike zapošljavanja i obuhvaćaju potpore za zapošljavanje i samozapošljavanje te potpore za mobilnost radne snage.

3. Ovaj Zaključak objavit će se u »Narodnim novinama«.

Klasa: 022-03/23-07/46
 Urbroj: 50301-05/31-23-2
 Zagreb, 8. veljače 2023.

Predsjednik
 mr. sc. Andrej Plenković, v. r.
### NN 15/2023 (10.2.2023.), Rješenje o razrješenju člana i imenovanju članice Savjeta za razvoj civilnoga društva

VLADA REPUBLIKE HRVATSKE

281

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i točke IV. Odluke o osnivanju Savjeta za razvoj civilnoga društva (»Narodne novine«, broj 14/21.), Vlada Republike Hrvatske je na sjednici održanoj 8. veljače 2023. donijela

RJEŠENJE

O RAZRJEŠENJU ČLANA I IMENOVANJU
 ČLANICE SAVJETA ZA RAZVOJ
 CIVILNOGA DRUŠTVA

1. Razrješuje se TOMISLAV PALJAK dužnosti člana Savjeta za razvoj civilnoga društva, na koju je imenovan na prijedlog Ministarstva znanosti i obrazovanja.

2. Imenuje se dr. sc. IVA IVANKOVIĆ članicom Savjeta za razvoj civilnoga društva, na prijedlog Ministarstva znanosti i obrazovanja.

Klasa: 080-02/23-02/25
 Urbroj: 50301-15/07-23-02
 Zagreb, 8. veljače 2023.

Predsjednik
 mr. sc. Andrej Plenković, v. r.
### NN 15/2023 (10.2.2023.), Rješenje o imenovanju državnog tajnika u Ministarstvu prostornoga uređenja, graditeljstva i državne imovine

VLADA REPUBLIKE HRVATSKE

279

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 46. stavka 1. Zakona o sustavu državne uprave (»Narodne novine«, broj 66/19.), Vlada Republike Hrvatske je na sjednici održanoj 8. veljače 2023. donijela

RJEŠENJE

O IMENOVANJU DRŽAVNOG TAJNIKA U MINISTARSTVU PROSTORNOGA UREĐENJA, GRADITELJSTVA I DRŽAVNE IMOVINE

Imenuje se DOMAGOJ ORLIĆ državnim tajnikom u Ministarstvu prostornoga uređenja, graditeljstva i državne imovine.

Klasa: UP/I 080-02/23-01/04
 Urbroj: 50301-15/07-23-02
 Zagreb, 8. veljače 2023.

Predsjednik
 mr. sc. Andrej Plenković, v. r.
### NN 15/2023 (10.2.2023.), Rješenje o imenovanju povjerenika Vlade Republike Hrvatske za obavljanje poslova iz nadležnosti općinskog načelnika Općine Kalnik

VLADA REPUBLIKE HRVATSKE

280

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 86. stavka 1. točke 4. Zakona o lokalnoj i područnoj (regionalnoj) samoupravi (»Narodne novine«, br. 33/01., 60/01. – vjerodostojno tumačenje, 129/05., 109/07., 125/08., 36/09., 150/11., 144/12., 19/13. – pročišćeni tekst, 137/15. – ispravak, 123/17., 98/19. i 144/20.), Vlada Republike Hrvatske je na sjednici održanoj 8. veljače 2023. donijela

RJEŠENJE

O IMENOVANJU POVJERENIKA VLADE REPUBLIKE HRVATSKE ZA OBAVLJANJE POSLOVA IZ NADLEŽNOSTI OPĆINSKOG NAČELNIKA OPĆINE KALNIK

1. Imenuje se BORIS SABOLIĆ povjerenikom Vlade Republike Hrvatske za obavljanje poslova iz nadležnosti općinskog načelnika Općine Kalnik.

2. Povjerenik Vlade Republike Hrvatske za svoj rad odgovara Vladi Republike Hrvatske.

3. Povjerenik Vlade Republike Hrvatske podnosi izvješće o svom radu Vladi Republike Hrvatske putem Ministarstva pravosuđa i uprave.

4. Povjerenik Vlade Republike Hrvatske počet će obnašati dužnost stupanjem na snagu ovoga Rješenja.

5. Ovo Rješenje stupa na snagu danom objave u »Narodnim novinama«.

Klasa: 081-01/23-01/01
 Urbroj: 50301-15/28-23-02
 Zagreb, 8. veljače 2023.

Predsjednik
 mr. sc. Andrej Plenković, v. r.
### NN 17/2023 (14.2.2023.), Odluka o upisu ulovnih ribarskih plovila udičarskim alatima u Registar ICCAT-a (ICCAT Record of BFT Catching Vessels) u 2023. godini

Ministarstvo poljoprivrede

298

Na temelju članka 15. stavka 3. Zakona o morskom ribarstvu (»Narodne novine«, br. 62/17, 130/17 – Zakon o akvakulturi i 14/19), u vezi s člankom 3. stavkom 2. Pravilnika o ribolovnim mogućnostima i raspodjeli državne kvote u 2023. godini za ribolov plavoperajne tune (Thunnus thynnus) (»Narodne novine«, broj 13/23) te člancima 4. i 5., člankom 7. stavkom 6. i člankom 9. Pravilnika o ribolovu plavoperajne tune (Thunnus thynnus) udičarskim alatima i uvjetima i kriterijima za ostvarivanje prava na dodjelu individualne udičarske kvote (»Narodne novine«, br. 20/19, 77/19, 147/20, 116/21 i 53/22), ministrica poljoprivrede donosi

ODLUKU

O UPISU ULOVNIH RIBARSKIH PLOVILA UDIČARSKIM ALATIMA U REGISTAR ICCAT-a (ICCAT Record of BFT Catching Vessels)
 U 2023. GODINI

I.

Ovom Odlukom određuju se:

– popis plovila koja zadovoljavaju uvjete i kriterije za upis u Registar ulovnih brodova ICCAT-a

– individualne kvote za ulov tune udičarskim alatima po plovilima u 2023. godini.

II.

Pravo na upis u Registar ulovnih brodova ICCAT-a za ribolov tune udičarskim alatima u 2023. godini ostvaruju plovila s pripadajućim individualnim kvotama, kako slijedi:

|  |  |  |  |  |
| --- | --- | --- | --- | --- |
| Redni broj | CFR broj | Registarska oznaka plovila | ICCAT broj | Individualna kvota za 2023. godinu (t) |
| 1. | HRV000001354 | 563-VD | ATEU0HRV00098 | 10,718 |
| 2. | HRV000001002 | 8-TP | ATEU0HRV00100 | 9,855 |
| 3. | HRV000015522 | 797-BG | ATEU0HRV00106 | 9,987 |
| 4. | HRV000001609 | 700-VD | ATEU0HRV00142 | 11,155 |
| 5. | HRV000002120 | 212-TI | ATEU0HRV00237 | 6,966 |
| 6. | HRV000015958 | 103-TI | ATEU0HRV00240 | 10,956 |
| 7. | HRV000015428 | 184493-VD | ATEU0HRV00241 | 9,642 |
| 8. | HRV000016981 | 2440-PU | ATEU0HRV00325 | 10,134 |
| 9. | HRV000016180 | 179674-KŽ | ATEU0HRV00327 | 9,000 |
| 10. | HRV000017080 | 403-TI | ATEU0HRV00334 | 10,478 |
| 11. | HRV000017214 | 649-RV | ATEU0HRV00342 | 10,931 |
| 12. | HRV000017584 | 259727-VD | ATEU0HRV00355 | 10,178 |

III.

Plovila iz točke II. ove Odluke autorizirana su za ribolov plavoperajne tune udičarskim alatima od 15. veljače do 31. prosinca 2023. godine, ili do iskorištenja individualne kvote, što god nastupi prije.

IV.

Ova Odluka stupa na snagu prvoga dana od dana objave u »Narodnim novinama«.

Klasa: 324-01/23-01/100

Urbroj: 525-12/718-23-1

Zagreb, 8. veljače 2023.

Ministrica poljoprivrede
 Marija Vučković, v. r.
### NN 17/2023 (14.2.2023.), Rješenje o troškovima provedbe stručnih ispita iz područja zaštite od požara i visini naknade članovima ispitnih povjerenstava

Ministarstvo unutarnjih poslova

292

Na temelju članka 12. stavka 3. Pravilnika o stručnim ispitima u području zaštite od požara »Narodne novine«, broj 141/11 i 82/22) i članka 35. stavka 2. Pravilnika o provjeri ispravnosti stabilnih sustava zaštite od požara (»Narodne novine«, broj 44/12, 98/21 i 89/22), ministar unutarnjih poslova donosi

RJEŠENJE

O TROŠKOVIMA PROVEDBE STRUČNIH ISPITA IZ PODRUČJA ZAŠTITE OD POŽARA I VISINI NAKNADE ČLANOVIMA ISPITNIH POVJERENSTAVA

I.

Ovim rješenjem utvrđuju se troškovi provedbe stručnih ispita za djelatnike službi za zaštitu od požara, djelatnike zadužene za obavljanje poslova i unaprjeđenje stanja zaštite od požara i djelatnike koji obavljaju poslove ispitivanja stabilnih sustava za dojavu i gašenje požara, kao i visina naknade za rad u ispitnom povjerenstvu.

II.

Troškovi provedbe stručnih ispita iz točke I. ovog rješenja iznose 86,93 eura po kandidatu.

Troškove provedbe popravnog ispita iz stavka 1. ove točke iznose 41,14 eura po kandidatu.

Troškove provedbe stručnih ispita iz stavaka 1. i 2. ove točke snose pravne osobe koje kandidata upućuju na ispit ili sâm kandidat.

III.

Od ukupnog iznosa naknade iz točke II. stavka 1. ovog rješenja, za rad u ispitnom povjerenstvu utvrđuje se sljedeća naknada u bruto iznosu:

– predsjednik i zamjenik predsjednika ispitnog povjerenstva 15,93 eura

– član i zamjenik člana ispitnog povjerenstva te promjenjivi član 11,95 eura

– tajnik i zamjenik tajnika ispitnog povjerenstva 7,96 eura.

IV.

Od ukupnog iznosa naknade iz točke II. stavka 2. ovog rješenja, za rad u ispitnom povjerenstvu utvrđuje se sljedeća naknada u bruto iznosu:

– predsjednik i zamjenik predsjednika ispitnog povjerenstva 6,64 eura

– član i zamjenik člana ispitnog povjerenstva te promjenjivi član 5,31 eura

– tajnik i zamjenik tajnika ispitnog povjerenstva 3,98 eura.

V.

Naknade troškova provedbe stručnih ispita iz točke II. ovog rješenja uplaćuju se na račun Državne riznice, IBAN broj: HR HR1210010051863000160, model: HR63 s pozivom na broj: 7005-713-21970.

VI.

Stupanjem na snagu ovog rješenja prestaje važiti Rješenje o troškovima provedbe stručnih ispita iz područja zaštite od požara i vatrogastva te visini naknade članovima ispitnih povjerenstava, broj: 511-01-152-38621/2-2012. od 20. srpnja 2012.

VII.

Ovo rješenje stupa na snagu osmoga dana od dana objave u »Narodnim novinama«.

Klasa: 011-02/22-01/260
 Urbroj: 511-01-152-22-5
 Zagreb, 7. veljače 2023.

Ministar
 dr. sc. Davor Božinović, v. r.
### NN 17/2023 (14.2.2023.), Rješenje o iznosu novčane naknade za provedbu stručnog ispita za privatnog detektiva

MINISTARSTVO UNUTARNJIH POSLOVA

293

Na temelju članka 34. stavka 2. Zakona o privatnim detektivima (»Narodne novine«, broj 24/09 i 114/22), a u vezi s člankom 11. Pravilnika o uvjetima, načinu i programu obavljanja vježbeničkog staža te polaganja stručnog ispita za privatnog detektiva (»Narodne novine«, broj 37/10), ministar unutarnjih poslova donosi

RJEŠENJE

O IZNOSU NOVČANE NAKNADE ZA PROVEDBU STRUČNOG ISPITA ZA PRIVATNOG DETEKTIVA

I.

Ovim Rješenjem utvrđuje se iznos novčane naknade za provedbu stručnog ispita za privatnog detektiva, iznos naknade predsjedniku, članovima i tajniku Ispitnog povjerenstva te njihovim zamjenicima.

II.

Naknada za provedbu stručnog ispita za privatnog detektiva iznosi 199,08 eura po kandidatu.

Naknada za polaganje popravnog ispita iznosi 99,54 eura.

Naknade iz stavaka 1. i 2. ove točke uplaćuju se na račun Državne riznice, IBAN broj: HR1210010051863000160, model: HR63 s pozivom na broj: 7005-713-22632.

III.

Od ukupnog iznosa naknade iz točke II. stavka 1. ovog rješenja, predsjedniku, članovima i tajniku Ispitnog povjerenstva, odnosno njihovim zamjenicima pripada naknada u iznosu:

– predsjedniku povjerenstva – 29,25 eura (bruto)

– članu povjerenstva – 26,00 eura (bruto)

– tajniku povjerenstva – 13,00 eura (bruto).

IV.

Od ukupnog iznosa naknade iz točke II. stavka 2. ovog rješenja, predsjedniku, članovima i tajniku Ispitnog povjerenstva, odnosno njihovim zamjenicima pripada naknada u iznosu:

– predsjedniku povjerenstva – 14,63 eura (bruto)

– članu povjerenstva – 13,00 eura (bruto)

– tajniku povjerenstva – 6,50 eura (bruto).

V.

Podnositelj zahtjeva dužan je uplatnicu o uplaćenom iznosu naknade priložiti zahtjevu za polaganje stručnog ispita.

VI.

Danom stupanja na snagu ovog rješenja prestaje važiti Rješenje o iznosu novčane naknade za provedbu stručnog ispita za privatnog detektiva broj: 511-01-52-114330/1-02 od 5. siječnja 2004. godine.

VII.

Ovo rješenje stupa na snagu osmoga dana od dana objave u »Narodnim novinama«.

Klasa: 011-02/22-01/259

Urbroj: 511-01-152-22-5

Zagreb, 6. veljače 2023.

Ministar
 dr. sc. Davor Božinović, v. r.
### NN 17/2023 (14.2.2023.), Odluka o proglašenju Dana nacionalne sućuti u povodu smrti Miroslava Ćire Blaževića

Vlada Republike Hrvatske

291

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), Vlada Republike Hrvatske je na sjednici održanoj 14. veljače 2023. donijela

ODLUKU

O PROGLAŠENJU DANA NACIONALNE SUĆUTI U POVODU SMRTI MIROSLAVA ĆIRE BLAŽEVIĆA

I.

Vlada Republike Hrvatske proglašava srijedu, 15. veljače 2023., Danom nacionalne sućuti u povodu smrti Miroslava Ćire Blaževića.

II.

Dan nacionalne sućuti obilježit će se isticanjem zastave Repub­like Hrvatske na pola koplja.

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/23-04/42
 Urbroj: 50301-29/09-23-1
 Zagreb, 14. veljače 2023.

Predsjednik
 mr. sc. Andrej Plenković, v. r.
### NN 18/2023 (15.2.2023.), Odluka o proglašenju 1. ožujka »Danom podizanja svijesti o endometriozi u Republici Hrvatskoj«

HRVATSKI SABOR

309

Na temelju članka 81. Ustava Republike Hrvatske, Hrvatski sabor na sjednici 8. veljače 2023. donio je

ODLUKU

O PROGLAŠENJU 1. OŽUJKA »DANOM PODIZANJA SVIJESTI O ENDOMETRIOZI U REPUBLICI HRVATSKOJ«

I.

Dan 1. ožujka proglašava se »Danom podizanja svijesti o endometriozi u Republici Hrvatskoj«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 990-01/22-01/05

Zagreb, 8. veljače 2023.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 18/2023 (15.2.2023.), Odluka o imenovanju dijela članova Vijeća za elektroničke medije

HRVATSKI SABOR

308

Na temelju članka 81. Ustava Republike Hrvatske i članka 76. stavka 2. Zakona o elektroničkim medijima (»Narodne novine«, br. 111/21. i 114/22.) Hrvatski sabor na sjednici 8. veljače 2023. donio je

ODLUKU

O IMENOVANJU DIJELA ČLANOVA VIJEĆA ZA ELEKTRONIČKE MEDIJE

Za članove Vijeća za elektroničke medije imenuju se:

– ANITA MALENICA

– mr. sc. DAVOR MARIĆ

– mr. sc. ŽELJKO TOPIĆ.

Klasa: 021-04/23-07/01

Zagreb, 8. veljače 2023.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 19/2023 (17.2.2023.), Odluka o potvrđivanju Poslovnika o izmjenama i dopunama Poslovnika pučkog pravobranitelja

Hrvatski sabor

310

Na temelju članka 81. Ustava Republike Hrvatske, članka 30. stavka 1. Zakona o pučkom pravobranitelju (»Narodne novine«, br. 76/12.) i članka 41. stavka 1. Zakona o zaštiti prijavitelja nepravilnosti (»Narodne novine«, br. 46/22.) Hrvatski sabor na sjednici 8. veljače 2023. donio je

ODLUKU

O POTVRĐIVANJU POSLOVNIKA O IZMJENAMA I DOPUNAMA POSLOVNIKA PUČKOG PRAVOBRANITELJA

Potvrđuje se Poslovnik o izmjenama i dopunama Poslovnika pučkog pravobranitelja koji je 15. lipnja 2022. donijela pučka pravobraniteljica.

Klasa: 021-03/22-09/55

Zagreb, 8. veljače 2023.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 19/2023 (17.2.2023.), Odluka o usklađivanju svote nacionalne naknade za starije osobe od 1. siječnja 2023.

Hrvatski zavod za mirovinsko osiguranje

339

Na temelju članka 9. stavka 3. Zakona o nacionalnoj naknadi za starije osobe (»Narodne novine«, broj 62/20) i članka 21. točke 7. Statuta Hrvatskog zavoda za mirovinsko osiguranje (»Narodne novine«, broj 28/14, 24/15, 73/19 i 147/20), Upravno vijeće Hrvatskog zavoda za mirovinsko osiguranje, na sjednici održanoj 13. veljače 2023., donosi

ODLUKU

O USKLAĐIVANJU SVOTE
 NACIONALNE NAKNADE ZA STARIJE OSOBE
 OD 1. SIJEČNJA 2023.

Članak 1.

Svota nacionalne naknade za starije osobe usklađuje se od 1. siječnja 2023. i iznosi 120,71 EUR / 909,49 kn.

Članak 2.

Ova Odluka stupa na snagu osmoga dana od dana objave u »Narodnim novinama«, a primjenjuje se od 1. siječnja 2023.

Klasa: 041-01/23-02/1

Urbroj: 341-99-01/01-23-3

Zagreb, 13. veljače 2023.

Predsjednica
 Upravnog vijeća Hrvatskog zavoda za mirovinsko osiguranje
 Melita Čičak, v. r.
### NN 19/2023 (17.2.2023.), Pravilnik o dopunama Pravilnika o uvjetima, kriterijima i načinu dodjele državne potpore za štete na uzgajalištima dagnji

Ministarstvo poljoprivrede

330

Na temelju članka 28. stavka 7. Zakona o akvakulturi (»Narodne novine«, broj 130/17, 111/18 i 144/20), ministrica poljoprivrede donosi

PRAVILNIK

O DOPUNAMA PRAVILNIKA O UVJETIMA, KRITERIJIMA I NAČINU DODJELE DRŽAVNE POTPORE ZA ŠTETE NA UZGAJALIŠTIMA DAGNJI

Članak 1.

U Pravilniku o uvjetima, kriterijima i načinu dodjele državne potpore za štete na uzgajalištima dagnji (»Narodne novine«, broj 36/21) u članku 2. stavku 1. iza točke j) briše se točka i dodaje se točka k) koja glasi:

»k) »Vrijednost prodaje« – vrijednost ostvarena od prodaje organizama uzgojenih na uzgajalištima korisnika, a koja je utvrđena na temelju podataka dostavljenih od strane korisnika na način i u roku propisanom Zakonom o akvakulturi i podzakonskim propisima koji uređuju područje prikupljanja statističkih podatka u akvakulturi.«.

Članak 2.

U članku 6. iza stavka 4. dodaje se novi stavak 5. koji glasi:

»(5) Najviši iznos potpore po korisniku na temelju ovoga Pravilnika na godišnjoj razini ne može biti viši od 80 % vrijednosti prodaje iz članka 2. stavka 1. točke k) ovoga Pravilnika ostvarene u kalendarskoj godini koja prethodi godini podnošenja Zahtjeva za potporu.«.

Dosadašnji stavak 5. postaje stavak 6.

Članak 3.

(1) Postupci započeti po odredbama Pravilnika o uvjetima, kriterijima i načinu dodjele državne potpore za štete na uzgajalištima dagnji (»Narodne novine«, broj 36/21), dovršit će se po odredbama toga Pravilnika.

(2) Postupci se smatraju započetim donošenjem rješenja iz članka 9. stavka 2. točke a) Pravilnika o uvjetima, kriterijima i načinu dodjele državne potpore za štete na uzgajalištima dagnji (»Narodne novine«, broj 36/21).

Članak 4.

Ovaj Pravilnik stupa na snagu dan nakon objave u »Narodnim novinama«.

Klasa: 324-01/21-01/1467

Urbroj: 525-12/1771-23-5

Zagreb, 9. veljače 2023.

Ministrica poljoprivrede
 Marija Vučković, v. r.
### NN 19/2023 (17.2.2023.), Obvezatne upute broj M I – obrasci za pripremu i provedbu izbora – imenovanje izbornih povjerenstava

DRŽAVNO IZBORNO POVJERENSTVO REPUBLIKE HRVATSKE

332

Na osnovi članka 32. stavka 1. Zakona o izboru vijeća i predstavnika nacionalnih manjina (»Narodne novine«, broj 25/19, dalje: Zakon) Državno izborno povjerenstvo Republike Hrvatske (dalje: Državno izborno povjerenstvo) na sjednici održanoj 15. veljače 2023. donijelo je

OBVEZATNE UPUTE BROJ M I

OBRASCI ZA PRIPREMU I PROVEDBU IZBORA – IMENOVANJE IZBORNIH POVJERENSTAVA

1. Imenovanje izbornih povjerenstava za provedbu izbora članova vijeća nacionalnih manjina i izbora predstavnika nacionalnih manjina u jedinicama lokalne i područne (regionalne) samouprave provodit će se isključivo na obrascima propisanim ovim Obvezatnim uputama.

2. Obrasci iz točke 1. ovih Obvezatnih uputa nosit će oznaku OM.

3. Obrasci iz točke 1. ovih Obvezatnih uputa su:

– OM-1 – Izjava o prihvaćanju dužnosti predsjednika/potpredsjednika/člana izbornog povjerenstva za provedbu izbora članova vijeća nacionalnih manjina i izbora predstavnika nacionalnih manjina

– OM-2 – Rješenje o imenovanju gradskog/općinskog izbornog povjerenstva

4. Oznake, nazivi i sadržaj obrazaca sastavni su dio ovih Obvezatnih uputa.

5. Obrasci iz točke 1. ovih Obvezatnih uputa objavit će se na mrežnoj stranici Državnog izbornog povjerenstva www.izbori.hr, gdje će se moći preuzeti.

6. Ove Obvezatne upute objavit će se u »Narodnim novinama«, a stupaju na snagu 17. veljače 2023.

7. Ove Obvezatne upute objavljuju se i na mrežnoj stranici Državnog izbornog povjerenstva www.izbori.hr.

Napomena: Izrazi u ovim Obvezatnim uputama koji imaju rodno značenje odnose se jednako na muški i ženski rod bez obzira u kojem su rodu navedeni.

Klasa: 012-04/23-01/28

Urbroj: 507-03/03-23-1

Zagreb, 15. veljače 2023.

Predsjednik
 mr. sc. Radovan Dobronić, v. r.

![](/files/_web/sluzbeni-dio/2023/132587/images/8741.jpg)

![](/files/_web/sluzbeni-dio/2023/132587/images/8733.jpg)
### NN 19/2023 (17.2.2023.), Rješenje o imenovanju povjerenice Vlade Republike Hrvatske za obavljanje poslova iz nadležnosti Općinskog vijeća Općine Kali

VLADA REPUBLIKE HRVATSKE

323

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 86. stavka 1. točke 1. Zakona o lokalnoj i područnoj (regionalnoj) samoupravi (»Narodne novine«, br. 33/01., 60/01. – vjerodostojno tumačenje, 129/05., 109/07., 125/08., 36/09., 150/11., 144/12., 19/13. – pročišćeni tekst, 137/15. – ispravak, 123/17., 98/19. i 144/20.), Vlada Republike Hrvatske je na sjednici održanoj 16. veljače 2023. donijela

RJEŠENJE

O IMENOVANJU POVJERENICE VLADE REPUBLIKE HRVATSKE ZA OBAVLJANJE POSLOVA IZ NADLEŽNOSTI OPĆINSKOG VIJEĆA OPĆINE KALI

1. Imenuje se NIVES PERIN povjerenicom Vlade Republike Hrvatske za obavljanje poslova iz nadležnosti Općinskog vijeća Općine Kali.

2. Povjerenica Vlade Republike Hrvatske za svoj rad odgovara Vladi Republike Hrvatske.

3. Povjerenica Vlade Republike Hrvatske podnosi izvješće o svom radu Vladi Republike Hrvatske putem Ministarstva pravosuđa i uprave.

4. Povjerenica Vlade Republike Hrvatske počet će obnašati dužnost stupanjem na snagu ovoga Rješenja.

5. Ovo Rješenje stupa na snagu danom objave u »Narodnim novinama«.

Klasa: 081-01/23-01/05

Urbroj: 50301-15/28-23-02

Zagreb, 16. veljače 2023.

Predsjednik
 mr. sc. Andrej Plenković, v. r.
### NN 19/2023 (17.2.2023.), Rješenje o imenovanju povjerenice Vlade Republike Hrvatske za obavljanje poslova iz nadležnosti Gradskog vijeća Grada Varaždina

VLADA REPUBLIKE HRVATSKE

321

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 86. stavka 1. točke 1. Zakona o lokalnoj i područnoj (regionalnoj) samoupravi (»Narodne novine«, br. 33/01., 60/01. – vjerodostojno tumačenje, 129/05., 109/07., 125/08., 36/09., 150/11., 144/12., 19/13. – pročišćeni tekst, 137/15. – ispravak, 123/17., 98/19. i 144/20.), Vlada Republike Hrvatske je na sjednici održanoj 16. veljače 2023. donijela

RJEŠENJE

O IMENOVANJU POVJERENICE VLADE REPUBLIKE HRVATSKE ZA OBAVLJANJE POSLOVA IZ NADLEŽNOSTI GRADSKOG VIJEĆA GRADA VARAŽDINA

1. Imenuje se LOVORKA HORVAT povjerenicom Vlade Republike Hrvatske za obavljanje poslova iz nadležnosti Gradskog vijeća Grada Varaždina.

2. Povjerenica Vlade Republike Hrvatske za svoj rad odgovara Vladi Republike Hrvatske.

3. Povjerenica Vlade Republike Hrvatske podnosi izvješće o svom radu Vladi Republike Hrvatske putem Ministarstva pravosuđa i uprave.

4. Povjerenica Vlade Republike Hrvatske počet će obnašati dužnost stupanjem na snagu ovoga Rješenja.

5. Ovo Rješenje stupa na snagu danom objave u »Narodnim novinama«.

Klasa: 081-01/23-01/03

Urbroj: 50301-15/28-23-02

Zagreb, 16. veljače 2023.

Predsjednik
 mr. sc. Andrej Plenković, v. r.
### NN 19/2023 (17.2.2023.), Rješenje o imenovanju povjerenika Vlade Republike Hrvatske za obavljanje poslova iz nadležnosti Gradskog vijeća Grada Čabra

VLADA REPUBLIKE HRVATSKE

320

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 86. stavka 1. točke 1. Zakona o lokalnoj i područnoj (regionalnoj) samoupravi (»Narodne novine«, br. 33/01., 60/01. – vjerodostojno tumačenje, 129/05., 109/07., 125/08., 36/09., 150/11., 144/12., 19/13. – pročišćeni tekst, 137/15. – ispravak, 123/17., 98/19. i 144/20.), Vlada Republike Hrvatske je na sjednici održanoj 16. veljače 2023. donijela

RJEŠENJE

O IMENOVANJU POVJERENIKA VLADE REPUBLIKE HRVATSKE ZA OBAVLJANJE POSLOVA IZ NADLEŽNOSTI GRADSKOG VIJEĆA GRADA ČABRA

1. Imenuje se dr. sc. PAVLE JAKOVAC povjerenikom Vlade Republike Hrvatske za obavljanje poslova iz nadležnosti Gradskog vijeća Grada Čabra.

2. Povjerenik Vlade Republike Hrvatske za svoj rad odgovara Vladi Republike Hrvatske.

3. Povjerenik Vlade Republike Hrvatske podnosi izvješće o svom radu Vladi Republike Hrvatske putem Ministarstva pravosuđa i uprave.

4. Povjerenik Vlade Republike Hrvatske počet će obnašati dužnost stupanjem na snagu ovoga Rješenja.

5. Ovo Rješenje stupa na snagu danom objave u »Narodnim novinama«.

Klasa: 081-01/23-01/02

Urbroj: 50301-15/07-23-02

Zagreb, 16. veljače 2023.

Predsjednik
 mr. sc. Andrej Plenković, v. r.
### NN 19/2023 (17.2.2023.), Rješenje o imenovanju povjerenice Vlade Republike Hrvatske za obavljanje poslova iz nadležnosti Općinskog vijeća Općine Kukljica

VLADA REPUBLIKE HRVATSKE

324

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 86. stavka 1. točke 1. Zakona o lokalnoj i područnoj (regionalnoj) samoupravi (»Narodne novine«, br. 33/01., 60/01. – vjerodostojno tumačenje, 129/05., 109/07., 125/08., 36/09., 150/11., 144/12., 19/13. – pročišćeni tekst, 137/15. – ispravak, 123/17., 98/19. i 144/20.), Vlada Republike Hrvatske je na sjednici održanoj 16. veljače 2023. donijela

RJEŠENJE

O IMENOVANJU POVJERENICE VLADE REPUBLIKE HRVATSKE ZA OBAVLJANJE POSLOVA IZ NADLEŽNOSTI OPĆINSKOG VIJEĆA OPĆINE KUKLJICA

1. Imenuje se SLAVA JERIĆ povjerenicom Vlade Republike Hrvatske za obavljanje poslova iz nadležnosti Općinskog vijeća Općine Kukljica.

2. Povjerenica Vlade Republike Hrvatske za svoj rad odgovara Vladi Republike Hrvatske.

3. Povjerenica Vlade Republike Hrvatske podnosi izvješće o svom radu Vladi Republike Hrvatske putem Ministarstva pravosuđa i uprave.

4. Povjerenica Vlade Republike Hrvatske počet će obnašati dužnost stupanjem na snagu ovoga Rješenja.

5. Ovo Rješenje stupa na snagu danom objave u »Narodnim novinama«.

Klasa: 081-01/23-01/06

Urbroj: 50301-15/28-23-02

Zagreb, 16. veljače 2023.

Predsjednik
 mr. sc. Andrej Plenković, v. r.
### NN 19/2023 (17.2.2023.), Rješenje o imenovanju povjerenice Vlade Republike Hrvatske za obavljanje poslova iz nadležnosti Općinskog vijeća Općine Čeminac

VLADA REPUBLIKE HRVATSKE

322

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 86. stavka 1. točke 1. Zakona o lokalnoj i područnoj (regionalnoj) samoupravi (»Narodne novine«, br. 33/01., 60/01. – vjerodostojno tumačenje, 129/05., 109/07., 125/08., 36/09., 150/11., 144/12., 19/13. – pročišćeni tekst, 137/15. – ispravak, 123/17., 98/19. i 144/20.), Vlada Republike Hrvatske je na sjednici održanoj 16. veljače 2023. donijela

RJEŠENJE

O IMENOVANJU POVJERENICE VLADE REPUBLIKE HRVATSKE ZA OBAVLJANJE POSLOVA IZ NADLEŽNOSTI OPĆINSKOG VIJEĆA OPĆINE ČEMINAC

1. Imenuje se KATA KOVAČEVIĆ povjerenicom Vlade Republike Hrvatske za obavljanje poslova iz nadležnosti Općinskog vijeća Općine Čeminac.

2. Povjerenica Vlade Republike Hrvatske za svoj rad odgovara Vladi Republike Hrvatske.

3. Povjerenica Vlade Republike Hrvatske podnosi izvješće o svom radu Vladi Republike Hrvatske putem Ministarstva pravosuđa i uprave.

4. Povjerenica Vlade Republike Hrvatske počet će obnašati dužnost stupanjem na snagu ovoga Rješenja.

5. Ovo Rješenje stupa na snagu danom objave u »Narodnim novinama«.

Klasa: 081-01/23-01/04

Urbroj: 50301-15/28-23-02

Zagreb, 16. veljače 2023.

Predsjednik
 mr. sc. Andrej Plenković, v. r.
### NN 19/2023 (17.2.2023.), Odluka o raspisivanju prijevremenih izbora za općinskog načelnika Općine Kalnik

Vlada Republike Hrvatske

311

Na temelju članka 5. i članka 6. stavka 1. Zakona o lokalnim izborima (»Narodne novine«, br. 144/12., 121/16., 98/19., 42/20., 144/20. i 37/21.), a u vezi s člankom 40.d stavkom 1. Zakona o lokalnoj i područnoj (regionalnoj) samoupravi (»Narodne novine«, br. 33/01., 60/01., 129/05., 109/07., 125/08., 36/09., 150/11., 144/12., 19/13. – pročišćeni tekst, 137/15. – ispravak, 123/17., 98/19. i 144/20.), Vlada Republike Hrvatske je na sjednici održanoj 16. veljače 2023. donijela

ODLUKU

O RASPISIVANJU PRIJEVREMENIH IZBORA ZA OPĆINSKOG NAČELNIKA OPĆINE KALNIK

I.

Raspisuju se prijevremeni izbori za općinskog načelnika Općine Kalnik.

II.

Za dan provedbe izbora određuje se nedjelja, 26. ožujka 2023.

III.

Ova Odluka objavit će se u »Narodnim novinama«, a stupa na snagu 23. veljače 2023.

Klasa: 022-03/23-04/41

Urbroj: 50301-21/21-23-2

Zagreb, 16. veljače 2023.

Predsjednik
 mr. sc. Andrej Plenković, v. r.